སྤྱང་ཀི་དང་མི་གཉིས་ལ་ལོ་རྒྱུས་ཀྱི་འབྲེལ་བ་དམ་པོ་ཞིག་ཐོག་མ་ནས་ཡོད་འདུགགནའ་མི་རང་བྱུང་གི་འཇིགས་པ་ལས་ཐར་དུས་མིའི་ཁ་གཏད་དུ་སྤྱང་ཀི་ལ་སོགས་པའི་རི་དྭགས་ཡོད།རང་བྱུང་དང་རིག་གནས་ཀྱི་འགལ་བའི་ཁྲོད་ནས་མིའི་ཤེས་བྱའི་ཁྱབ་ཁོངས་ཀྱི་ཆེས་སྔ་བའི་ཐ་སྙད་དག་གྲུབ་ཡོད།མིའི་སེམས་ཁམས་ཀྱི་གཞི་རྩའི་རྣམ་པ་དེ་ནས་བྱུང་།མིའི་འདུ་ཤེས་ཀྱི་གཏིང་ཟབ་ས་ན་རི་དྭགས་དང་མི་གཉིས་རྒྱུད་གཅིག་ལས་གྲོལ་ཞིང་།རི་དྭགས་ལ་མིའི་བླ་གནས་ཤིག་ཏུ་བརྩིས་ནས་མོས་གུས་བྱེད་ཀྱི་ཡོད།སྤྱང་ཀིའི་གཟུགས་བརྙན་ནི་ཤེས་རིག་དེའི་ཁྲོད་ཀྱི་བརྡ་རྟགས་གལ་ཆེན་གྱི་གྲས་ཡིན།ཐུན་མོང་འདུ་ཤེས་ཀྱི་ཀུན་གཞིའི་རྣམ་ཤེས་སྟེང་ལ་གྲུབ་པའི་གདོད་མའི་ཡིད་བརྙན་འདི་ནི།སྙན་ངག་པས་སྤྱི་ཚོགས་ཀྱི་ཉམ་ཐག་པའི་གནས་བབས་ལ་སུན་འབྱིན་བྱེད་དུས་རང་དབང་མེད་པར་ཐོན་པའི་ཡིད་ཤེས་ཀྱི་རིགས་ཤིག་ཡིན།དེ་ལ་རིག་གནས་དང་དཔྱོད་ཤེས་ཀྱི་ཚད་བཀག་མེད་པར་མིའི་བླ་སྲོག་དང་ཉེ་བའི་འཆད་བརྗོད་དུ་གྱུར་ཡོད།